**Πρόσκληση εκδήλωσης ενδιαφέροντος με ΑΡ.ΠΡΩΤ: ΑΜ1534**

 **Υποβολής προσφοράς για την παροχή υπηρεσιών ασφάλισης ακινήτου της Δομής Φιλοξενίας Ασυνόδευτων Ανηλίκων της ΑΡΣΙΣ στην περιοχή της Πυλαίας, Θεσσαλονίκης στο πλαίσιο υλοποίησης του Έργου «ΜΕΤΟΙΚΟΣ» - Κωδ. ΟΠΣ 501744, με τη διαδικασία της απευθείας ανάθεσης, προϋπολογισθείσας αξίας 1.451,61 ευρώ χωρίς ΦΠΑ και 1.800,00 ευρώ με ΦΠΑ**

**CPV:** 66510000-8 Υπηρεσίες Ασφάλισης

Η ΑΡΣΙΣ Κοινωνική Οργάνωση Υποστήριξης Νέων στα πλαίσια του έργου ΜΕΤΟΙΚΟΣ, της Δράσης «Επιχορήγηση Ν.Π. ΑΡΣΙΣ ΚΟΙΝΩΝΙΚΗ ΟΡΓΑΝΩΣΗ ΥΠΟΣΤΗΡΙΞΗΣ ΝΕΩΝ για την υλοποίηση του έργου ΜΕΤΟΙΚΟΣ» (κωδικός ΟΠΣ 5017544) από 1/1/2019 έως 31/12/2019 , η οποία χρηματοδοτείται από την Ευρωπαϊκή Ένωση, το Ταμείο Ασύλου Μετανάστευσης και Ένταξης και από εθνικούς πόρου

**ΠΡΟΣΚΑΛΕΙ**

**κάθε ενδιαφερόμενο να υποβάλει έγγραφη προσφορά α)** για την ασφάλιση **μισθωμένου ακινήτου, που χρησιμοποιείται ως Δομή Φιλοξενίας Ασυνόδευτων Ανηλίκων της ΑΡΣΙΣ στην περιοχή της Πυλαίας – Θεσσαλονίκης**, ιδιοκτησίας του Φιλανθρωπικού Σωματείου **"ΜΕΓΑΣ ΑΛΕΞΑΝΔΡΟΣ"**, το οποίο περιγράφεται στον επισυναπτόμενο στην παρούσα Πίνακα Ι και απεικονίζεται στη συνημμένη στην παρούσα Κάτοψη ορόφου μεταξύ των στοιχείων Α-Β-Γ-Δ……Α , και **β) για την ασφαλιστική κάλυψη Γενικής Αστικής Ευθύνης έναντι τρίτων και Εργοδοτικής ευθύνης,** όπως οι καλύψεις αυτές αναγράφονται στον επισυναπτόμενο στην παρούσα στον Πίνακα ΙΙ, για χρονικό διάστημα 6 μηνών.

Οι ενδιαφερόμενοι μπορούν να απευθυνθούν στην ΑΡΣΙΣ (τηλ: 2316009357 – υπεύθυνη: κα Αντιγόνη Μυρίδου) προκειμένου να λάβουν περισσότερες πληροφορίες για το ασφαλιζόμενο ακίνητο.

Η ανάθεση της προμήθειας υπηρεσιών ασφάλισης θα γίνει, με κριτήριο κατακύρωσης την πλέον συμφέρουσα από οικονομική άποψη προσφορά βάσει της προσφερόμενης τιμής για το σύνολο των ζητούμενων υπηρεσιών.

**Η συνολική προϋπολογιζόμενη δαπάνη ανέρχεται στο ποσό των 1.451,61 ευρώ χωρίς ΦΠΑ και 1.800,00 ευρώ με ΦΠΑ**

**Προθεσμία και τρόπος υποβολής προσφορών.**

Οι προσφέροντες θα πρέπει να προσφέρουν για το σύνολο των ζητούμενων ασφαλιστικών υπηρεσιών και μπορούν να υποβάλλουν την οικονομική προσφορά τους **έως και την 30/07/2019**, ημέρα Τρίτη και ώρα 13.00 μ.μ. (**καταληκτική ημερομηνία και ώρα παραλαβής της προσφοράς).** Εναλλακτικές προσφορές δεν γίνονται δεκτές. Σε περίπτωση ισοδύναμων προσφορών η ΑΡΣΙΣ θα προβεί στην κατακύρωση της προμήθειας με βάση τη διάταξη του άρθρου 90 παρ. 1 του ν. 4412/2016.

Οι συμμετέχοντες μπορούν να καταθέτουν την προσφορά τους ως εξής:

* **στην διεύθυνση της ΑΡΣΙΣ (οδός Εγνατία 30, Θεσσαλονίκη, ΤΚ 54625)**
* με αποστολή ηλεκτρονικού μηνύματος στην ηλεκτρονική διεύθυνση metoikos.procurement@gmail.com , στο οποίο επισυνάπτεται (υπογεγραμμένο) το αρχείο της οικονομικής προσφοράς, ψηφιακά σαρωμένο (σε μορφή pdf ή jpg).
* ταχυδρομικά με συστημένη επιστολή ή ιδιωτικό ταχυδρομείο (courier) **στην διεύθυνση της Αναθέτουσας Αρχής (οδός Εγνατία 30, Θεσσαλονίκη, ΤΚ 54625)**. Στην περίπτωση της ταχυδρομικής αποστολής, οι προσφορές παραλαμβάνονται με απόδειξη, με την απαραίτητη όμως προϋπόθεση ότι θα περιέρχονται στην ΑΝΑΘΕΤΟΥΣΑ ΑΡΧΗ μέχρι την καταληκτική ημερομηνία και ώρα παραλαβής της προσφοράς. Δε θα ληφθούν υπόψη προσφορές που είτε υποβλήθηκαν μετά από την καθορισμένη ημερομηνία και ώρα είτε ταχυδρομήθηκαν έγκαιρα, αλλά δεν έφθασαν στην αναθέτουσα αρχή.

 Οι προσφορές που περιέρχονται στην ΑΡΣΙΣ με οποιονδήποτε τρόπο πριν από την καταληκτική ημερομηνία υποβολής των προσφορών δεν λαμβάνονται υπόψη.

Σε περίπτωση παράτασης της προθεσμίας υποβολής των προσφορών, οι ενδιαφερόμενοι μπορούν να πληροφορηθούν το χρόνο της παράτασης από το site της ΑΡΣΙΣ [www.arsis.gr](http://www.arsis.gr)

 **Τόπος / χρόνος διενέργειας Διαδικασίας Απευθείας Ανάθεσης**

Η αποσφράγιση των προσφορών των συμμετεχόντων θα διεξαχθεί́ **στις 30/07/2019, ημέρα Τρίτη και ώρα 14.00 μ.μ.** στα γραφεία της ΑΡΣΙΣ Κοινωνική Οργάνωση Υποστήριξης Νέων, στη Θεσσαλονίκη, οδός Εγνατία 30, ΤΚ 54625, στον έβδομο (7ο) όροφο.

**Αν η διενέργεια της αποσφράγισης των προσφορών δεν καταστεί δυνατή την καθορισμένη ημερομηνία για λόγους ανωτέρας βίας,** η ΑΡΣΙΣ ενημερώνει τους συμμετέχοντες με σχετική Ανακοίνωση στο site της Οργάνωσης [www.arsis.gr](http://www.arsis.gr)

**Διαδικασία κατακύρωσης της προμήθειας**

Η κατακύρωση της προμήθειας γίνεται στον προσφέροντα την χαμηλότερη τιμή για το σύνολο των ζητούμενων υπηρεσιών ασφάλισης και εφόσον προσκομίσει στην ΑΡΣΙΣ, εντός προθεσμίας 3 ημερών από την σχετική ειδοποίησή του, που μπορεί να παραταθεί για άλλες τρεις ημέρες, τα παρακάτω δικαιολογητικά: 1) Φωτοαντίγραφο της άδειας ασκήσεως επαγγέλματος 2) ποινικό μητρώο των νομίμων εκπροσώπων του αναδόχου ( ανάλογα με τη νομική του μορφή ) 3) φορολογική ενημερότητα και 4) ασφαλιστική ενημερότητα σε ισχύ κατά την ημέρα υποβολής της προσφοράς του

Για οποιαδήποτε πληροφορία ή διευκρίνιση οι ενδιαφερόμενοι οικονομικοί φορείς μπορούν να επικοινωνούν με την αναθέτουσα αρχή στο τηλέφωνο **2316009357** κατά τις εργάσιμες μέρες και ώρες και στην ηλεκτρονική διεύθυνση:metoikos.procurement@gmail.com

**ΠΙΝΑΚΑΣ Ι. ΑΣΦΑΛΙΖΟΜΕΝΟ ΑΚΙΝΗΤΟ**

|  |  |
| --- | --- |
| ΑΣΦΑΛΙΖΟΜΕΝΟ ΑΚΙΝΗΤΟ | ΑΣΦΑΛΙΣΤΕΑ ΑΞΙΑ  |
| ΔΟΜΗ ΦΙΛΟΞΕΝΙΑΣ ( ΞΕΝΩΝΑΣ) Κείμενη στο 1ο όροφο οικοδομής , στην οδό Κέννεντυ αριθ 54 στην Πυλαία Θεσσαλονίκης ,ΕΜΒΑΔΟ 350 τ.μ. και με συνολικό εμβαδό κτιρίου 2.292 τ.μ.ΠΑΛΑΙΟΤΗΤΑ ΚΤΙΡΙΟΥ 1963 | **ΚΤΙΡΙΟ** 1.900.000 ΕΥΡΩ **ΠΕΡΙΕΧΟΜΕΝΟ** 60.000 ΕΥΡΩ **ΜΗΧΑΝΗΜΑΤΑ** 50.000 ΕΥΡΩ ΣΥΝΟΛΟ **2.010.000 ΕΥΡΩ** |

**ΠΙΝΑΚΑΣ ΙΙ. ΑΣΦΑΛΙΣΤΙΚΕΣ ΚΑΛΥΨΕΙΣ**

|  |
| --- |
| **Α. ΚΑΛΥΨΕΙΣ ΠΥΡΟΣ ΚΑΙ ΛΟΙΠΩΝ ΣΥΜΠΛΗΡΩΜΑΤΙΚΩΝ ΚΙΝΔΥΝΩΝ**  |
| ΑΣΦΑΛΙΣΤΕΟΙ ΚΙΝΔΥΝΟΙ | ΟΡΙΟ ΚΑΛΥΨΗΣ  |
| Πυρκαγιά  | 2.010.000 ΕΥΡΩ |
| Πυρκαγιά από Κεραυνό  | 2.010.000 ΕΥΡΩ |
| Ζημιές από Καπνό  | 2.010.000 ΕΥΡΩ |
| Πυρκαγιά από Δάσος, Δένδρα , Θάμνους, Χόρτα  | 2.010.000 ΕΥΡΩ |
| Έκρηξη Συσκευών και Εγκαταστάσεων  | 2.010.000 ΕΥΡΩ |
| Ευρεία Έκρηξη  | 2.010.000 ΕΥΡΩ |
| Τρομοκρατικές Ενέργειες  | 2.010.000 ΕΥΡΩ |
| Θραύση Υαλοπινάκων  | 2.010.000 ΕΥΡΩ |
| Πλημμύρα, Καταιγίδα, Θύελλα, Χιόνι - Βάρος Χιονιού – Χαλάζι - Παγετός  | 2.010.000 ΕΥΡΩ |
| Διάρρηξη – Υπερχείλιση Δεξαμενών, Σωληνώσεων Ύδρευσης, Αποχέτευσης, Θέρμανσης – Ψύξης, Κλιματισμού  | 2.010.000 ΕΥΡΩ |
| Τυχαία Θραύση εξωτερικών & εσωτερικών Κρυστάλλων ή/και καθρεπτών, (συμπεριλαμβανομένου των μηχανισμών των θυρών & των παραθύρων),με απαλλαγή σε κάθε ζημιά €500,00 |  2.010.000 ΕΥΡΩ |
| Σεισμός και/ ή Πυρκαγιά εκ Σεισμού  | 2.010.000 ΕΥΡΩ |
| Στάση, Απεργία, Οχλαγωγία, Πολιτικές Ταραχές  | 2.010.000 ΕΥΡΩ |
| Κακόβουλες Ενέργειες  | 2.010.000 ΕΥΡΩ |
| Πρόσκρουση Οχημάτων Τρίτων  | 2.010.000 ΕΥΡΩ |
| ΑΠΟΚΟΜΙΔΗ ΣΥΝΤΡΙΜΜΑΤΩΝ ΣΤΟ 2% ΤΗΣ ΑΣΦΑΛΙΣΤΕΑΣ ΑΞΙΑΣ |
|  **Β. ΚΑΛΥΨΗ ΑΣΤΙΚΗΣ ΕΥΘΥΝΗΣ ΕΝΑΝΤΙ ΤΡΙΤΩΝ**  |
| ΑΣΦΑΛΙΣΤΕΑ ΠΕΡΙΠΤΩΣΗ | ΟΡΙΟ ΚΑΛΥΨΗΣ  |
| Σωματικές βλάβες , Θάνατος ανά άτομο  | 200.000€ |
|  Για υλικές ζημιές ανά ατύχημα  | 100.000€ |
| Οριο Αποζημίωσης ανά ατύχημα  | 300.000€ |
| Ανώτατο όριο καλύψεως για όλες τις παρεχόμενες καλύψεις κατά συμβάν  | 300.000€ |
| Ανώτατο Όριο Ευθύνης για όλες τις παρεχόμενες καλύψεις για την ασφαλιστική περίοδο |   500.000€ |
| **Γ. ΚΑΛΥΨΗ ΑΣΤΙΚΗΣ ΕΥΘΥΝΗΣ ΕΡΓΟΔΟΤΗ**  |
| ΑΣΦΑΛΙΣΤΕΑ ΠΕΡΙΠΤΩΣΗ | ΟΡΙΟ ΚΑΛΥΨΗΣ |
| Σωματικές Βλάβες, Θάνατος ανά Άτομο | 100.000€ |
| Σωματικές Βλάβες Ομαδικό Ατύχημα  | 300.000€ |
| Ανώτατο Όριο Αθροιστικά | 300.000€ |

Για την ΑΡΣΙΣ – ΚΟΙΝΩΝΙΚΗ ΟΡΓΑΝΩΣΗ ΥΠΟΣΤΗΡΙΞΗΣ ΝΕΩΝ

ΤΜΗΜΑ ΠΡΟΜΗΘΕΙΩΝ

ΚΥΡΙΑΚΗ ΑΚΑΝΤΖΙΛΙΩΤΗ